SVEUČILIŠTE U ZADRU

ODJEL ZA IZOBRAZBU UČITELJA I ODGOJITELJA

**PRAVILA I UPUTE O IZRADI DIPLOMSKOG RADA**

Zadar, 2018.

**SADRŽAJ**

1.1. [PROCEDURA PRIJAVE, IZRADE I OBRANE DIPLOMSKOG RADA 3](#_Toc345673691)

[1.2. UPUTE ZA IZRADU DIPLOMSKOG RADA 6](#_Toc345673692)

[1.3. IZGLED DIPLOMSKOG RADA 6](#_Toc345673693)

[1.3.1. Izgled vanjske (omotne) stranice diplomskog rada](#_Toc345673694) 7

[1.3.2. Izgled naslovne stranice diplomskog rada 8](#_Toc345673695)

[1.4. OSNOVNE CJELINE DIPLOMSKOG RADA](#_Toc345673696) 10

[1.4.1. Izjava o akademskoj čestitosti...........................................................................10](#_Toc345673697)

[1.4.2. Sažeci ........10](#_Toc345673697)

[1.4.3. Sadržaj](#_Toc345673697) 10

[1.4.2. Uvod 1](#_Toc345673698)1

[1.4.3. Razrada teme 1](#_Toc345673699)2

[1.4.4. Zaključak 1](#_Toc345673700)2

[1.4.6. Literatura 1](#_Toc345673702)2

[1.4.7. Životopis 1](#_Toc345673703)6

[1.4.8. Popis tablica 1](#_Toc345673704)6

[1.4.9. Popis ilustracija 1](#_Toc345673705)7

# PROCEDURA PRIJAVE, IZRADE I OBRANE DIPLOMSKOG RADA

**I**

Student je dužan predložiti temu diplomskog rada i mentora najkasnije do 1. travnja tekuće

akademske godine.

Prijava teme diplomskog rada predaje se tajništvu Odjela koje je prosljeđuje Vijeću Odjela.

Prijava teme diplomskog rada upućena Vijeću Odjela treba sadržavati: ime i prezime studenta, matični broj indeksa, ime i prezime mentora i eventualno komentora, naziv predložene teme, potpis studenta, prijedlog tročlanog povjerenstva za obranu diplomskog rada (predsjednika i dva člana) i datum prijave.

Prijava i tema diplomskog rada moraju biti usuglašene s mentorom i komentorom, koji je moraju i supotpisati.

Prijavi se prilaže i sinopsis rada koji sadrži: naslov, ciljeve, probleme i hipoteze istraživanja (istraživačko pitanje), opis znanstvene metode, odnosno preliminarnu strukturu rada i životopis studenta.

Odluku o odobravanju teme i predloženog povjerenstva donosi Stručno vijeće Odjela.

**II**

Mentora diplomskog rada odabire student prema znanstvenom području kojemu pripada odabrana tema rada.

Mentor nije dužan prihvatiti mentorstvo na više od 10 diplomskih radova u jednoj akademskoj godini.

Mentor u izradi diplomskog rada član je Odjela za izobrazbu učitelja i odgojitelja.

Mentor u izradi diplomskog rada osoba je u znanstveno-nastavnom i umjetničko-nastavnom, iznimno i osoba u suradničkom zvanju ukoliko ima doktorat znanosti.

Komentor u izradi diplomskog rada može biti i osoba u nastavnom zvanju.

Iznimno, uz odobrenje Odjela, mentor može biti i vanjski suradnik u znanstveno-nastavnom, umjetničko-nastavnom zvanju. U tom slučaju, zahtjev za imenovanjem vanjskog suradnika kao mentora podnosi student najkasnije do 1. travnja posljednje akademske godine prema nominalnom trajanju studija.

**III**

Članovi povjerenstva za obranu diplomskog rada članovi su Odjela za izobrazbu učitelja i odgojitelja iz znanstvenog područja kojima pripada odabrana tema rada.

Povjerenstvo za obranu diplomskog rada ima tri člana, od kojih je jedan predsjednik povjerenstva.

Predsjednik povjerenstva za obranu diplomskog rada osoba je u znanstveno-nastavnom i umjetničko-nastavnom zvanju. Predsjednik povjerenstva može biti i osoba u suradničkom zvanju ako ima doktorat znanosti. Iznimno, ako za to postoje opravdani razlozi, predsjednik povjerenstva za obranu diplomskog rada može biti i vanjski suradnik.

Član povjerenstva za obranu diplomskog rada osoba je u znanstveno-nastavnom i umjetničko-nastavnom i nastavnom zvanju i osoba u suradničkom zvanju ako ima doktorat znanosti.

Mentor u izradi diplomskog rada mora biti član, ali ne može biti predsjednik povjerenstva za obranu diplomskog rada.

Iznimno, ukoliko je riječ o radu koji pokriva interdisciplinarno područje, jedan član povjerenstva može biti osoba s drugog odjela i drugog znanstvenog područja, pri čemu ta osoba ne može biti predsjednik povjerenstva.

**IV**

Student ima pravo na obranu diplomskog rada tek kada ispuni sve prethodne obveze zadane studijskim programom i dobije potvrdu iz tajništva Odjela.

Jedan primjerak teksta diplomskog rada, s kojim je suglasan mentor, student predaje u pisanom obliku („meki“ uvez) u tajništvo Odjela. Mentor vlastoručno zapisuje da tekst diplomskog rada odobrava na čitanje članovima povjerenstva, a članovima povjerenstva tekst se proslijeđuje u elektronskom obliku. Tekst rada bit će podvrgnut provjeri izvornosti rada, odnosno usporedit će se s radovima objavljenim u javno dostupnim i komercijalnim bazama podataka, dostupnim i arhiviranim mrežnim mjestima, te s bazom već pregledanih studentskih radova unutar sustava za provjeru.

Obrana diplomskog rada može se organizirati tek kada svi članovi povjerenstva daju suglasnost da student može pristupiti obrani diplomskog rada.

Nakon uspješne obrane diplomskog rada, konačni tekst predaje se u digitalnom obliku na CD-u i jedan tvrdo ukoričeni primjerak tajništvu Odjela koji se pohranjuje u dosje studenta.

**V**

Predsjednik povjerenstva dužan je organizirati, te javno oglasiti mjesto i vrijeme obrane, najmanje osam dana prije same obrane, o čemu posebno obavještava studenta-pristupnika i članove povjerenstva.

Student-pristupnik prijavljuje obranu diplomskog rada na način kao i ispit.

Obranu diplomskog rada vodi predsjednik povjerenstva. Obrana diplomskog rada je javna.

Na obrani diplomskog rada obvezno se vodi zapisnik. Zapisnik s obrane diplomskog rada potpisuju svi članovi povjerenstva.

Pravo na potpis, upis završne ocjene i stečenih ECTS bodova u indeks, odnosno u sustav ISVU, kojima se potvrđuje da je student obavio sve obveze u postupku pripreme diplomskog rada te uspješno obranio rad, ima samo mentor.

Uz Zapisnik s obrane diplomskog rada, u tajništvu Odjela predaje se i pohranjuje u dosje studenta i:

* Potvrda mentora kojom se odobrava predaja diplomskog rada nakon održane obrane, potpisanu od strane mentora.
* Izjava o akademskoj čestitosti potpisanu od strane studenta; nepotpisana se ulaže u rad.
* Izjava o pohrani rada u Digitalni repozitorij Sveučilišta u Zadru, potpisanu od strane studenta.
* Jedan tvrdo ukoričeni tiskani primjerak rada i elektronička inačicu rada (CD s PDF dokumentom diplomskog rada)[[1]](#footnote-1).

**VI**

Ako povjerenstvo za obranu diplomskog rada zaključi da student nije zadovoljio, studentu će se u prijavnicu, odnosno u sustav ISVU upisati „nije zadovoljio“. Pravo na upis takve ocjene ima predsjednik povjerenstva.

Ponovno pravo na obranu diplomskog rada student stječe u idućem ispitnom terminu koji propisuje Odjel.

**VII**

Opravdani i obrazloženi zahtjev za promjenom područja/teme završnog rada, odnosno mentora student predaje Vijeću Odjela.

### UPUTE ZA IZRADU DIPLOMSKOG RADA

Diplomski se rad izrađuje na kraju diplomskoga studija. U diplomskome radu student/ica pokazuje sposobnost samostalnoga obrađivanja složenijih problema. Student/ica mora jasno prepoznati problem istraživanja za koji mu mentor daje suglasnost. Pod vodstvom mentora/ice, samostalno obrađuje stručnu temu temeljenu na teorijskome i praktičnom znanju. Po završenom prethodnom pretraživanju i obradi domaće i strane pisane literature te pretraživanjem različitih izvora na Internetu, student uz vodstvo mentora postavlja radne hipoteze temeljem kojeg provodi samostalno istraživanje vezano za problem diplomskog rada.

### IZGLED DIPLOMSKOG RADA

* Diplomski rad treba biti napisan jednim od programa za obradu teksta na računalu (preporuča se MS Word).
* Format rada je A4 (210 x 297 mm).
* Rad treba pisati fontom Times New Roman, veličine 12 pt, uz prored 1,5.
* Tekst treba pisati s obostranim poravnanjem („justify“).
* Naslovi veličine 14 pt i podnaslovi veličine 13 pt rada pišu se velikim slovima, podebljano **(„bold“)**, poravnati uz lijevi rub teksta.
* Stranice rada potrebno je numerirati arapskim brojkama u donjem desnom uglu stranice. Naslovnica se ne obrojčava.
* Margine rada uglavnom su već zadane u standardnim postavkama računalnog programa u kojem se piše, trebaju biti 2,5 cm sa svake strane.
* Svaka tablica, grafikon, slika ili crtež mora biti numeriran i mora imati naslov i tumač kratica i znakova, ako je potrebno. Ukoliko je tablica, grafikon, slika ili crtež preuzet iz drugih izvora, potrebno je navesti izvor ispod istih. Veličina fonta za pisanje izvora tablica, grafikona, slika i crteža ispod istih je 10 pt.
* Optimalan opseg rada je između 50 i 80 stranica (najmanje 40 kartica teksta).
* Diplomski rad mora biti lektoriran.

### Izgled vanjske (omotne) i naslovne stranice diplomskog rada

Diplomski se rad sastoji od **vanjske** ili **omotne stranice** i **naslovne stranice**.

Na **vanjskoj (omotnoj ) stranici** rada nalaze se sljedeći podaci:

* Ime Sveučilišta
* Naziv Odjela – Odsjeka
* Naziv diplomskog studija
* Ime i prezime studenta
* Naslov rada
* Naznaka „Diplomski rad“
* Mjesto, godina.

**Primjer 6. Vanjska (omotna) stranica diplomskog rada**

Sveučilište u Zadru

(Times New Roman, 18 pt, centrirano)

Odjel za izobrazbu učitelja i odgojitelja – Odsjek

(Times New Roman, 16 pt, centrirano)

Studij

(Times New Roman, 14 pt, centrirano)

**Ime i prezime**

(Times New Roman, 16 pt, bold, centrirano)

**Naslov rada**

(Times New Roman, 20 pt, bold, centrirano)

**Diplomski rad**

(Times New Roman, 16 pt, bold, centrirano)

Zadar, godina.

(Times New Roman, 14 pt, centrirano)

### Izgled naslovne stranice diplomskog rada

**Naslovna stranica** diplomskog rada mora sadržavati sljedeće podatke:

* Ime Sveučilišta
* Naziv Odjela – Odsjeka
* Naziv diplomskog studija
* Ime i prezime studenta
* Naslov rada
* Naznaku „Diplomski rad“
* Titulu, ime i prezime mentora (komentora)
* Mjesto, godinu[[2]](#footnote-2).

**Primjer 7. Naslovna stranica diplomskog rada**

Sveučilište u Zadru

(Times New Roman, 16 pt, centrirano)

Odjel za izobrazbu učitelja i odgojitelja – Odsjek

(Times New Roman, 14 pt, centrirano)

Naziv studija

(Times New Roman, 12 pt, centrirano)

**Naslov rada**

(Times New Roman, 18 pt, bold, centrirano)

**Diplomski rad**

(Times New Roman, 14 pt, bold, centrirano)

Student/ca: Ime i prezime mentora, zvanje

(Times New Roman, 12 pt,)

Zadar, godina.

(Times New Roman, 12 pt, centrirano)

### OSNOVNE CJELINE DIPLOMSKOG RADA

Diplomski rad treba sadržavati sljedeće cjeline:

* Izjava o akademskoj čestitosti
* Sažetak i ključne riječi
* Naslov rada, sažetak i ključne riječi na engleskom jeziku
* Uvod
* Razrada teme
* Zaključak
* Literaturu
* Životopis
* Popis tablica (ukoliko ih ima)
* Popis ilustracija (ukoliko ih ima).

### Izjava o akademskoj čestitosti[[3]](#footnote-3)

### Sažeci i ključne riječi

### Sažetak rada i ključne riječi potrebno je napisati na hrvatskom i engleskom jeziku. Naslov „SAŽETAK“, na hrvatskom jeziku, i na engleskom jeziku (npr. „ABSTRACT''), pišu se velikim slovima, podebljano („bold“), veličine 14 pt i poravnato uz lijevi rub teksta. Uz sažetak i ključne riječi na engleskom jeziku potrebno je napisati i naslov rada na engleskom jeziku.

### Sadržaj

**Sadržaj** diplomskog rada predstavlja tematski sažetak rada temeljem kojega se daje uvid u stranice diplomskog rada na kojima se nalaze naslovi poglavlja i potpoglavlja. Početne stranice poglavlja trebaju biti upisane uz desni rub stranice.

Naslov „SADRŽAJ“ piše se velikim slovima, veličine 14 pt, podebljano **(„bold“)** i poravnato uz lijevi rub teksta. Primjer izgleda stranice sadržaja i označavanja poglavlja prikazano je u Primjeru 8.

**Primjer 8. Izgled stranice sadržaja i označavanje poglavlja**

**SADRŽAJ**

**1. UVOD**

**2. Glavni naslov** …………………………………………..2

**2.1. Naslov** ……………………………………………..3

**2.2. Naslov** ……………………………………………..4

**2.2.1. Podnaslov** …………………………………...5

**2.2.1. Podnaslov** ………………………………….10

**3. Glavni naslov** …………………………………………15

**3.1. Naslov** ……………………………………………16

**3.1.1. Podnaslov** …………………………………18

**3.1.2. Podnaslov** …………………………………21

**3.1.3. Podnaslov** …………………………………24

**3.2. Naslov** ……………………………………………27

**3.2.1. Podnaslov** …………………………………28

**3.2.2. Podnaslov** …………………………………32

**3.2.3. Podnaslov** …………………………………34

**4. ZAKLJUČAK** ………………………………………..35

**5. LITERATURA** ……………………………………….38

**6. ŽIVOTOPIS** ………………………………………….39

**7. POPIS TABLICA**……………………….....................40

**8. POPIS ILUSTRACIJA**……………………………...41

### Uvod

Tekst diplomskog rada započinje **uvodom**. U uvodu je potrebno definirati istraživački problem, opisati predmet i cilj rada, postaviti radne istraživačke hipoteze. Kada je student prepoznao temeljni istraživački problem i definirao predmet i cilj rada, izvodi istraživačku hipotezu/e koju/je će u diplomskom radu testirati. U podpoglavlju metodologija, vođen smjernicama usvojenim na kolegijima koji se bave ovom problematikom, navodi i pojašnjava znanstvene metode kojim će se služiti prilikom testiranja hipoteze/a, u svrhu njihovog potvrđivanja ili odbacivanja.

Naslov „UVOD“ piše se velikim slovima, podebljano **(„bold“)**, veličine 14 pt i poravnato uz lijevi rub teksta.

### Razrada teme

U **razradi teme (glavnom dijelu rada)** potrebno je prikazati:

* Pregled literature – ovom dijelu se daje pregled dosadašnjih znanstvenih spoznaja uže ili šire vezanih na istraživanu problematiku;
* rezultati primarnog istraživanja – ovo je od najvažnijih poglavlja diplomskog rada u kojem se prikazuju rezultati i tumačenje istraživanja, te se daje rasprava o istraživanom problemu;
* procjene za budućnost.

Kao što je prikazano u strukturi sadržaja diplomskog rada, glavni dio rada treba podijeliti u poglavlja i potpoglavlja koji čine određenu logičku cjelinu.

Naslovi poglavlja i potpoglavlja trebaju biti poravnati uz lijevi rub teksta i podebljani **(„bold“)**. Naslovi poglavlja trebaju biti veličine 14 pt, a potpoglavlja 13 pt.

### Zaključak

U **zaključku** sediplomskoga rada daje osvrt na postavljene ciljeve, rezultate i spoznaje do kojih se u radu došlo. Navode se poteškoće vezane uz ostvarivanje tih ciljeva i daju prijedlozi za moguća daljnja istraživanja. Zaključak se piše na zasebnoj stranici.

Naslov „ZAKLJUČAK“ piše se velikim slovima, podebljano **(„bold“)**, veličine 14 pt i poravnato uz lijevi rub teksta.

### Literatura

Na kraju je diplomskoga rada potrebno navesti **popis korištene literature** ovisno o sustavu citiranja koji se koristi. Ukoliko se u radu uključuje obavljeni razgovor s nekim ekspertom, potrebno je navesti ime i prezime eksperta, kvalifikaciju što ga čini ekspertom za navedeno područje, te datum i mjesto obavljanja razgovora.

U diplomskom se radu mora **jasno** odvojiti autorov tekst od tuđeg teksta. Naime, od drugoga se autora mogu preuzeti definicije, ideje i različiti podaci, ali se uvijek na vrlo jasan način mora navesti čiji su i iz kojeg su bibliografskog izvora preuzeti. Stoga je citiranja u tekstu potrebno potkrijepiti podacima o autoru, godini nastanka djela i stranicama s kojih se preuzima određena autorova ideja. Pri citiranju se (a) dijelovi nečijeg rada mogu preuzeti doslovno, stavljanjem preuzetog teksta u navodnike, a također je (b) moguće prepričavanje ili parafraziranje izvornog teksta vlastitim riječima. U oba je slučaja potrebno navesti izvor jer je **svako preuzimanje bez navođenja autora nedopušteno i predstavlja plagijat** (npr. Zelenika 2000:481-482).

Preporučamo dva načina citiranja i upućivanja na izvore (student se u suradnji s mentorom odlučuje za sustav citiranja važno je da bude dosljedan):

**1. američki ili Harvardski sustav** – ''osnovu ove metode čini postupak umetanja upute na bibliografski izvor u sam tekst, što je moguće bliže mjestu izravnog ili neizravnog navoda. Uputa na izvor služi kao poveznica s cjelovitim bibliografskim zapisom koji se navodi u literaturi na kraju teksta'' (Janović, 2009:2). U slučaju da se citira tekst dvoje autora u uputi na izvor navode se prezimena oba autora. Ako izvor ima troje ili više autora (do 6) prvi put se navode prezimena svih autora, a kasnije prezime prvog i kratica sur. (suradnici). A ako izvor ima više od 6 autora onda se navodi prezime prvog i kratica sur. U slučaju da se citira sekundarna referenca (nematični izvor) odnosno ako se preuzima tekst od autora koji nije autor, nego je i sam citirao, onda se navodi prezime citiranog autora, prezime autora publikacije s tim da se prije prezimena potonjeg autora dodaje oznaka ''prema'', zatim slijedi godina i stranica. U popisu literature izvori se navode abecednim redom.

Prijedlog uputa za citiranje bibliografskih jedinica prema ovom sustavu citiranja je sljedeći:

**KNJIGA**

Prezime, Inicijal imena. Godina. *Naziv knjige*. Mjesto izdavanja: Izdavač.

**KNJIGA U KOAUTORSTVU**

Prezime, Inicijal imena i Prezime, Inicijal imena. Godina. *Naziv knjige*. Mjesto izdavanja: Izdavač.

**POGLAVLJE U KNJIZI**

Prezime, Inicijal imena. Godina. Naziv poglavlja. U: Ime Prezime (Ur.) *Naziv knjige*, stranice. Mjesto izdavanja: Izdavač.

**ČLANCI U PERIODICI**

Prezime, Inicijal imena, Godina. Naslov. Časopis, svezak(broj), stranice.

Herring, G. 1998. The beguiled: misogynist myth or feminist fable? *Literature film quarterly* 26 (3): 214-219.

**NOVINSKI ČLANAK BEZ AUTORA**

*Chicago tribune*. 1994. Gun injuries take financial toll on hospitals, February 24.

**NOVINSKI ČLANAK S AUTOROM**

HORVAT, Ivo. 2008. Etnološki tereni u Istri. *Jutarnji list*, 31.

**ELEKTRONIČKI IZVORI**

Prezime, Ime autora (ako postoji). Godina. Naslov: podnaslov. Naziv časopisa ako postoji, Potpuna URL adresa (datum pristupa dokumentu)

**MREŽNA STRANICA**

Naslov stranice. Potpuna URL adresa (datum pristupa stranici)

**2. europski sustav citiranja ispod teksta (u podnožju stranice)** – u ovom sustavu bilješke se kronološki označavaju arapskim brojevima ispod teksta u podnožju stranice (fusnote). Prema ovom načinu citiranja tuđih djela ili spoznaja, na kraju rečenice koja sadrži tuđe podatke, spoznaje, ideje i sl. napiše se arapski broj, koji se zatim ponovi na podnožju dotične stranice ispod crte koja se stavlja ispod teksta, a iza njega svi bitni elementi bibliografske jedinice. [[4]](#footnote-4)

Nakon navedenih bibliografskih jedinica, potrebno je navesti broj stranice odakle je preuzet citat (vidjeti primjer u fusnoti br. 1).

Pozivne bilješke (fusnote) pišu se sitnim slovima kronološki, rednim arapskim brojevima od prve do posljednje stranice djela.[[5]](#footnote-5)

U popisu literature izvori se navode redoslijedom kojim se javljaju u tekstu.

Prijedlog uputa za citiranje bibliografskih jedinica prema ovom sustavu citiranja je sljedeći:

**KNJIGA**Prezime, inicijal(i) imena autora. *Naslov: podnaslov*. Podatak o izdanju. Mjesto izdavanja: Nakladnik, godina izdavanja.

**RAD U ZBORNIKU, ESEJ U ZBIRCI I SL.**   
  
Prezime, inicijal(i) imena autora. Naslov rada: podnaslov. // *Naslov zbornika* / podatak o uredniku. Podatak o izdanju. Mjesto izdavanja: Nakladnik, godina izdavanja. str. početna-završna.

**POGLAVLJE U KNJIZI**

Naslov poglavlja.// *Naslov knjige*./ Ime i prezime autora. Mjesto izdavanja: Nakladnik, godina izdavanja. str. početna-završna.

**ENCIKLOPEDIJSKI ČLANAK**

Naslov članka.// *Naslov knjige*. Izdanje. Mjesto izdavanja: Nakladnik, godina izdavanja. Svezak. str. početna-završna.

**ČLANAK U ČASOPISU**

Prezime, inicijal(i) imena autora. Naslov rada: podnaslov. // *Naslov časopisa*. Oznaka sveska/godišta, broj (godina), str. početna-završna.

**NOVINSKI ČLANAK**

Prezime, inicijali imena autora. Naslov i podnaslov članka. *Naslov novine*. Broj pojedinačnog izdanja novine, datum pojedinačnog izdanja novine, stranica.

**JEDINICA S INTERNETA**

Ime(na) autora (ako je/su poznata), naslov dokumenta, datum nastanka (ako se razlikuje od datuma pristupa izvoru), naslov potpunog djela (italic), *naziv stranice*, potpuna http adresa, i datum pristupa dokumentu

Važno je da student/studentica odabere u dogovoru s mentor jedan od navedenih sustava citiranja i da pri tome bude dosljedan/dosljedna.

### Životopis

Postoji nekoliko načina pisanja **životopisa**, no svaki od njih mora sadržavati nekoliko osnovni podataka. To su:

* osobni podaci (ime i prezime, datum i mjesto rođenja)
* obrazovanje (kronološki pregled)
* radno iskustvo (ukoliko ga ima)
* osobne vještine i kompetencije (znanje stranih jezika, rad na računalu, slobodne aktivnosti itd.).

Naslov „ŽIVOTOPIS“ piše se velikim slovima, podebljano **(„bold“)**, veličine 14 pt i poravnato uz lijevi rub teksta.

### Popis tablica

**Popis tablica** slijedi nakon stranice s literaturom. Sadrži redni broj i naziv svih tablica navedenih prema redoslijedu (broju stranice) pojavljivanja u radu.

Naslov „POPIS TABLICA“ piše se velikim slovima, podebljano **(„bold“)**, veličine 14 pt i poravnato uz lijevi rub teksta.

Svaka tablica koja se nalazi unutar teksta rada mora biti numerirana i imati naslov, tumač kratica i znakova, ako je potrebno. Naslov tablice se piše iznad tablice. Ukoliko je tablica preuzeta iz drugih izvora, potrebno je navesti izvor ispod tablice. Veličina fonta za pisanje izvora ispod tablice je 10 pt.

Izgled stranice s popisom tablica prikazan je u Primjeru 9.

**Primjer 9. Izgled stranice s popisom tablica**

**POPIS TABLICA**

**Tablica Stranica**

I. Naslov tablice 5

II. Naslov tablice 8

III. Naslov tablice 12

IV. Naslov tablice 26

V. Naslov tablice 38

### Popis ilustracija

**Popis ilustracija** dolazi iza stranice s popisom tablica. Ilustracije obuhvaćaju grafikone, crteže i slike. Ukoliko se u diplomskom radu pojavi više od jedne vrste ilustracije, potrebno je popis grafikona, crteža i slika napraviti odvojeno.

Naslov „POPIS ILUSTRACIJA“ piše se velikim slovima, podebljano **(„bold“)**, veličine 14 pt i poravnato uz lijevi rub teksta.

Svaki grafikon, crtež ili slika koja se nalazi unutar teksta rada mora biti numerirana i mora imati naslov i tumač kratica i znakova, ako je potrebno. Naslov ilustracije piše se ispod ilustracije. Ukoliko je neka od navedenih ilustracija preuzeta iz drugih izvora, potrebno je navesti izvor ispod istih. Veličina fonta za pisanje izvora ispod ilustracija je 10 pt.

Izgled stranice s popisom ilustracija prikazan je u Primjeru 10.

**Primjer 10. Izgled stranice s popisom ilustracija**

**POPIS ILUSTRACIJA**

**Popis grafikona**

**Grafikon Stranica**

I. Naslov grafikona 15

**Popis slika**

**Slika Stranica**

I. Naslov slike 36

1. Upute i obrasci za studente nalaze se na mrežnim stranicama Sveučilišta u Zadru: [http://www.unizd.hr/sveucilisnaknjiznica/DigitalnirepozitorijSveučilištauZadru/Obrascizastudente/tabid/7120/Default.aspx](http://www.unizd.hr/sveucilisnaknjiznica/DigitalnirepozitorijSveu%C4%8Dili%C5%A1tauZadru/Obrascizastudente/tabid/7120/Default.aspx) [↑](#footnote-ref-1)
2. Preuzeti s: [http://www.unizd.hr/sveucilisnaknjiznica/DigitalnirepozitorijSveučilištauZadru/Obrascizastudente/tabid/7120/Default.aspx](http://www.unizd.hr/sveucilisnaknjiznica/DigitalnirepozitorijSveu%C4%8Dili%C5%A1tauZadru/Obrascizastudente/tabid/7120/Default.aspx) [↑](#footnote-ref-2)
3. Preuzeti s: <http://www.unizd.hr/sveucilisnaknjiznica/DigitalnirepozitorijSveučilištauZadru/Obrascizastudente/tabid/7120/Default.aspx> [↑](#footnote-ref-3)
4. Zelenika, R. Metodologija i tehnologija izrade znanstvenog i stručnog djela. Rijeka: Ekonomski fakultet Sveučilišta u Rijeci, 2000., str. 485. [↑](#footnote-ref-4)
5. Ibidem [↑](#footnote-ref-5)